आज जो भी सौहार्द बचा हुआ है, आम लोगों की वजह से बचा हुआ है। सरकार के आधे काम अगर हम-आप न करते होते तो अब तक तो हम पता नहीं कहां होते? अगर हम एक ऐसा समाज बना लेंगे, जहां कोई किसी का नहीं होगा और सबको अपने दर्द अकेले ही झेलने होंगे तो फिर कौन-सी शक्ति हमें सर्वनाश से बचा पाएगी? चांदनी रात को मरने से बचाने के लिए खुद चांद तो ज़मीन पर उतरेगा नहीं। अपने हिस्से की चांदनी तो हमें ही बचा कर रखनी होगी। अगर हम ऐसा नहीं करेंगे तो हमारे दब्बूपन के लिए क्या कोई हमें कभी माफ़ करेगा?